SAUK-raadslid wil ondersoekkomitee stuitSABC-gebou in Kaapstad Foto: Maroela Media Obert Maguvhe, voorsitter van die SAUK-raad, het ŉ aansoek in die hooggeregshof in Kaapstad ingedien in ŉ poging om ŉ interdik te bekom om die kommissie van ondersoek in sy spore te stuit. Maguvhe is die enigste raadslid wat weier om te bedank. Vincent Smith, voorsitter van die komitee, het egter Maandagaand gesê die komitee sal voortgaan met sy vergadering wat vir Dinsdag geskeduleer is. Volgens Smith sal hulle egter die nodige logistiek bespreek en sal daar nie getuies ingeroep word nie. Woensdag en Vrydag se verrigtinge is ook vir eers uitgestel. Volgens Smith moet hulle nou eers wag vir uitkoms van Maguvhe se hofaansoek en kan die komitee hopelik teen Maandag met sy werksaamhede voortgaan. Die parlement gaan Maguvhe se hofaansoek wat Vrydag aangehoor sal word, teenstaan.